
AVIZ


asupra proiectului de Lege privind acceptarea de către România a Constituţiei Organizaţiei Internaţionale pentru Migrări











		Biroul  permanent  al  Camerei  Deputaţilor, a trimis, cu adresa nr. 73 din 16 martie 1998, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind acceptarea de către România a Constituţiei Organizaţiei Internaţionale pentru Migrări.


		În şedinţa din 2 aprilie 1998, comisia a analizat proiectul de lege în forma adoptată de Senat şi a hotărât, cu unanimitate de voturi, să-i acorde aviz favorabil cu recomandarea să se ţină seama de observaţia Consiliului legislativ în ce priveşte menţionarea în titlul proiectului şi a locului adoptării Constituţiei, cât şi de celelalte observaţii care nu au fost încă operate în textul acestuia.

